[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000006", "text": "Mae cwmni peirianyddol blaenllaw o\u2019r gogledd sy\u2019n dylunio ac yn cynhyrchu ar gyfer y diwydiant awyrofod yn gobeithio parhau a\u0302\u2019i flwyddyn lwyddiannus trwy ennill gwobr arall am fuddsoddi mewn hyfforddiant."}, {"text_idx": "#000010", "text": "Mae 30 o ddysgwyr, cyflogwyr a darparwyr dysgu sydd wedi serennu mewn nifer o raglenni sgiliau llwyddiannus ledled Cymru wedi cyrraedd y rhestr fer ar gyfer Gwobrau Prentisiaethau Cymru."}, {"text_idx": "#000012", "text": "Mae\u2019r gwobrau\u2019n arddangos ac yn dathlu llwyddiant eithriadol dysgwyr, cyflogwyr, tiwtoriaid ac aseswyr sydd wedi rhagori wrth gyfrannu at ddatblygiad rhaglenni Llywodraeth Cymru ym maes Hyfforddeiaethau a Phrentisiaethau."}, {"text_idx": "#000013", "text": "Wrth gael llif bychan ond cyson o brentisiaid, mae Electroimpact UK Ltd wedi llwyddo i dyfu. Dros y pedair blynedd diwethaf, mae\u2019r cwmni wedi creu rhaglen brentisiaethau sy\u2019n canolbwyntio ar ei adran beiriannau er mwyn meithrin doniau newydd a\u2019u helpu i gyrraedd ei safonau uchel."}, {"text_idx": "#000014", "text": "Ar hyn o bryd, mae ganddo bum prentis mewn gweithlu o 140. Mae prentisiaid y cwmni wedi cystadlu mewn cystadlaethau sgiliau o fri ar lefel genedlaethol a rhyngwladol, yn cynnwys WorldSkills 2017 yn Abu Dhabi."}, {"text_idx": "#000016", "text": "\u201cGyda mentora un-i-un, rydym yn sicrhau bod prentisiaid yn cael y gefnogaeth y mae arnynt ei hangen i gyrraedd y targedau hynny a\u2019u bod yn gallu datblygu eu gwybodaeth a\u2019u sgiliau i\u2019r safon a ddisgwylir gan y cwmni a\u2019n cwsmeriaid."}, {"text_idx": "#000019", "text": "Meddai Matthew: \u201cO ganlyniad i\u2019n rhaglen ni, mae ein gallu i weithgynhyrchu wedi cynyddu, ac rydym yn cynhyrchu peirianwyr gyda\u2019r gorau yn y byd, sydd a\u0302\u2019r sgiliau i helpu\u2019r busnes i dyfu eto.\u201d"}, {"text_idx": "#000021", "text": "Wrth ganmol safon uchel yr ymgeiswyr eleni a llongyfarch Electroimpact ar gyrraedd y rhestr fer, dywedodd y Gweinidog Sgiliau a Gwyddoniaeth, Julie James: \u201cMae\u2019r rhai sydd wedi cyrraedd y rhestr fer eleni yn cynnwys unigolion eithriadol sydd wedi rhagori yn eu gweithle, a darparwyr dysgu a chyflogwyr sydd wedi mynd yr ail filltir i gefnogi\u2019r prentisiaid sy\u2019n gweithio gyda nhw. Mae eu straeon bob amser yn rhyfeddol ac yn ysbrydoliaeth."}, {"text_idx": "#000022", "text": "\u201cMae prentisiaethau a hyfforddiant sgiliau galwedigaethol yn rhan hanfodol o lwyddiant economaidd ac yn anhepgor er mwyn adeiladu Cymru sy\u2019n gryfach, yn decach ac y fwy cyfartal."}, {"text_idx": "#000023", "text": "\u201cMae\u2019r gwobrau hyn yn llwyfan delfrydol ar gyfer dathlu llwyddiant a gwobrwyo gwaith caled ac ymroddiad dysgwyr, cyflogwyr a darparwyr hyfforddiant ledled Cymru. Dymuniadau gorau i bawb ar y noson.\u201d"}, {"text_idx": "#000024", "text": "\u00ab Kirsty\u2019n barod i wynebu heriau hyfforddiant \u2014\nPrentisiaethau\u2019n hwb mawr i\u2019r Swyddfa Eiddo Deallusol \u00bb"}]